JHB-man skiet glo op polisie ná moord | Maroela Media
"Die verdagte het die man, vermoedelik in sy 50s, op die hoek van Wanderers- en Kleinstraat doodgeskiet," het senior supt. Wayne Minnaar, woordvoerder van die metropolisie, gesê. "Polisiebeamptes het die geweerskote gehoor en gesien hoe die verdagte, met 'n vuurwapen, in King Georgestraat hardloop."
Volgens Minnaar het die verdagte op die polisiebeamptes geskiet toe hulle hom probeer aankeer. "Die beamptes het teruggeskiet en die man is in sy regterbeen getref. Nie een van die polisiebeamptes is beseer nie."
Die verdagte, 'n man in sy 30s, is onder polisiebewaking na 'n nabygeleë hospitaal geneem. Hy sal aangekla word van moord en poging tot moord.